Keski-Karjalan Diabetesyhdistys ry

Toimintasuunnitelma 2020

Vertaistuki

Miten voisimme paremmin jakaa keskenämme vertaistukea? Yhdistyksemmehän on olemassa siksi, ettei kenenkään tarvitsisi jäädä yksin kysymystensä kanssa. Jokaisella on omalla paikallaan ja omassa asumisen ympäristössään lähimmäisen tehtävä. Emme kutsu vain kokoontumaan vaan myös vahvistamme jäsentemme käsitystä omasta arvostaan toisen ihmisen vertaisena ja tukena.

Tavoitteenamme on

* Vertaistukemme kehittäminen diabeteksen hoidossa.

Tärkeintä on se, mitä meille ihmisinä kuuluu ja miten toimimme toistemme kanssa.

Yhdistys

Yhdistyksen hallitus pui tämän käsiteltävänä olevan vuoden 2020 toimintasuunnitelman aikaansaannoksia sitten vuoden 2021 tammi-helmikuun kevätkokouksessa. Yhdistyksen normaali tahti kuulostaa verkkaiselta. Tavoitteena on, että toiminnan suunnitelma ja kertomus olisivat jäntevässä ja aktiivisessa vuoropuhelussa. Toivottavasti saamme jäsenistöämme hyödyttäviä toimia tehdyksi. Se mitä suunnitellaan, saa näköalansa siitä, mitä on koettu ja opittu. Emme ole vain olemassa, vaan myös tekemässä.

Hallituksesta yhdistyksemme säännöt toteavat seuraavan: Yhdistyksen asioita hoitaa hallitus, johon kuuluvat syyskokouksessa valitutpuheenjohtaja ja 2-6 varsinaista jäsentä ja 2-3 varajäsentä. Henkilö voidaan valita puheenjohtajaksi enintään kuudeksi perättäiseksi toimikaudeksi. Hallituksen toimikausi on yksi kalenterivuosi. Hallitus valitsee keskuudestaan varapuheenjohtajan sekä ottaa keskuudestaan tai ulkopuoleltaan sihteerin, rahastonhoitajan ja muut tarvittavat toimihenkilöt. (8§).

Yhteistyö

Vuonna 2019 emme löytäneet osallistujia piirin ja liiton kokouksiin ja koulutuksiin. Sekä piirin että liiton toiminnassa on runsaastikin virikkeitä, mitä voisimme aktiivisemmin käyttää omassa toiminnassamme. Nettiä käyttävien jäsentemme kannattaa tutkailla sivuja [www.diabetes.fi](http://www.diabetes.fi).

Nykyisin melkein vaivaan kuin vaivaan todetaan, että liikunta, uni ja ravinto ovat avaintekijät hyvinvointiin. Pidetään mielessä ja toimitaan omaksi parhaaksemme!

Tohmajärvellä 3. lokakuuta 2019

Matti Perälä, puheenjohtaja